২০২২–২৩ উয়েফা ইউরোপা কনফারেন্স লিগ

২০২২–২৩ উয়েফা ইউরোপা কনফারেন্স লিগ হচ্ছে উয়েফা কর্তৃক আয়োজিত ইউরোপীয় দলগুলোর ফুটবল প্রতিযোগিতার উয়েফা ইউরোপা কনফারেন্স লিগের দ্বিতীয় আসর। এই আসরের ফাইনাল একটি একক স্টেডিয়ামে অনুষ্ঠিত হবে। এই আসরের বিজয়ী দল ২০২৩–২৪ উয়েফা ইউরোপা লিগের গ্রুপ পর্বের জন্য স্বয়ংক্রিয়ভাবে উত্তীর্ণ হবে (যদি তারা ২০২৩–২৪ উয়েফা চ্যাম্পিয়নস লিগের গ্রুপ পর্বের জন্য উত্তীর্ণ হতে ব্যর্থ হয়)। এই আসরটি ১৯৯৯–২০০০ মৌসুমের পর দ্বিতীয় (উক্ত মৌসুমে ১৯৯৮–৯৯ উয়েফা কাপ উইনার্স কাপের শেষ আসর অনুষ্ঠিত হয়েছিল) মৌসুম, যেখানে উয়েফার তিনটি প্রধান ক্লাব প্রতিযোগিতা (উয়েফা চ্যাম্পিয়নস লিগ, উয়েফা ইউরোপা লিগ এবং উয়েফা ইউরোপা কনফারেন্স লিগ) অনুষ্ঠিত হবে। ২০২১ সালের ২৪শে জুন তারিখে উয়েফা সকল উয়েফা ক্লাব প্রতিযোগিতায় অ্যাওয়ে গোল নিয়ম বাতিল করার প্রস্তাব অনুমোদন করেছে, যা ১৯৬৫ সাল থেকে ব্যবহৃত হয়ে আসছিল। অতএব, যদি দুই লেগের পর্বের ম্যাচ সমতায় থাকে অর্থাৎ দুটি দল একই পরিমাণ গোল করে, তবে বিজয়ী প্রতিটি দলের অ্যাওয়ে গোলের সংখ্যা দ্বারা বিজয়ী নির্ধারণ করা হবে না, তবে সর্বদা অতিরিক্ত ৩০ মিনিটের খেলা অনুষ্ঠিত হবে। যদি অতিরিক্ত সময় শেষেও দুটি দল সমতায় থাকে, তবে পেনাল্টি শুট-আউটের মাধ্যমে ম্যাচের বিজয়ী নির্ধারণ করা হবে। উয়েফার ৫৫টি সদস্য রাষ্ট্রের মধ্যে ৫৪টি রাষ্ট্রের সর্বমোট ৭৯টি দল ২০২২–২৩ উয়েফা ইউরোপা কনফারেন্স লিগে অংশগ্রহণ করবে (সম্ভাব্য স্পেন এর ব্যতিক্রম, যদিও তাদের একটি দল ইউরোপা লিগের গ্রুপ পর্বে তৃতীয় স্থান অর্জন এবং প্লে-অফ জয়ের মাধ্যমে এখনো অংশ নিতে পারে)। উয়েফা দেশ গুণাঙ্ক নিয়ম অনুযায়ী উয়েফার অ্যাসোসিয়েশন র‍্যাঙ্কিং করা হয়, যার মাধ্যমে এই প্রতিযোগিতায় প্রত্যেক অ্যাসোসিয়েশন হতে কতটি দল অংশগ্রহণ করবে তা নির্ধারণ করা হবে: অ্যাসোসিয়েশন ১–৫ হতে ১টি করে দল খেলার যোগ্যতা অর্জন করবে। অ্যাসোসিয়েশন ৬–১৫ এবং ৫১–৫৫ হতে ২টি করে দল খেলার যোগ্যতা অর্জন করবে। অ্যাসোসিয়েশন ১৬–৫০ (ব্যতিক্রম লিশটেনস্টাইন) হতে ৩টি করে দল খেলার যোগ্যতা অর্জন করবে। লিশটেনস্টাইন হতে ১টি দল খেলার যোগ্যতা অর্জন করবে। এছাড়াও, ২০২২–২৩ উয়েফা চ্যাম্পিয়নস লিগ থেকে বাদ পড়া ২০টি দল এবং ২০২২–২৩ উয়েফা ইউরোপা লিগ থেকে বাদ পড়া ২৬টি দলকে ইউরোপা কনফারেন্স লিগে স্থানান্তরিত হবে। ২০২১–২২ উয়েফা ইউরোপা কনফারেন্স লিগের জন্য, ২০২০ সালের উয়েফা দেশ গুণাঙ্ক অনুযায়ী প্রত্যেক সদস্য রাষ্ট্র হতে কতটি দল খেলবে তা বরাদ্দ করা হয়েছে, যেটি ২০১৫–১৬ মৌসুম হতে ২০১৯–২০ মৌসুম পর্যন্ত ইউরোপীয় প্রতিযোগিতায় তাদের ফলাফলের ওপর ভিত্তি করে নির্ধারিত। এই দেশ গুণাঙ্কের দল বরাদ্দ ছাড়াও, নিম্নে উল্লেখিত ক্ষেত্রে অ্যাসোসিয়েশন হতে অতিরিক্ত দলও এই প্রতিযোগিতায় অংশগ্রহণ করতে পারে: (ইউসিএল) – ২০২২–২৩ উয়েফা চ্যাম্পিয়নস লিগ হতে আগত দলের অতিরিক্ত স্থান। (ইউইএল) – ২০২২–২৩ উয়েফা ইউরোপা লিগ হতে আগত দলের অতিরিক্ত স্থান। "Tirana to host first UEFA Europa Conference League Final"। UEFA.com। Union of European Football Associations। ৩ ডিসেম্বর ২০২০। ১৮ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ৩ ডিসেম্বর ২০২০।  "UEFA Europa Conference League: what is it? When does it start? Who's involved?"। UEFA.com। Union of European Football Associations। ৩১ অক্টোবর ২০১৯। ২২ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ২১ ফেব্রুয়ারি ২০২০।  "UEFA Executive Committee approves new club competition"। UEFA.com। Union of European Football Associations। ২ ডিসেম্বর ২০১৮। ১৩ মে ২০১৯ তারিখে মূল থেকে আর্কাইভ করা। সংগ্রহের তারিখ ২ ডিসেম্বর ২০১৮।  "Abolition of the away goals rule in all UEFA club competitions"। UEFA.com। ২৪ জুন ২০২১।  "Regulations of the UEFA Europa Conference League, 2021/22 Season"। UEFA.com। Union of European Football Associations। ২০২১। সংগ্রহের তারিখ ৩০ এপ্রিল ২০২১।  "Country coefficients 2019/20"। UEFA.com। Union of European Football Associations। ২০২০। ৪ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১৬ ফেব্রুয়ারি ২০২০।  দাপ্তরিক ওয়েবসাইট (ইংরেজি)